Monacos Grand Prix

Monacos Grand Prix (fransk: Grand Prix de Monaco) er et Formel 1-løp som arrangeres hvert år på Circuit de Monaco. Løpet har vært holdt siden 1929, og anses sammen med Indianapolis 500 og 24-timersløpet på Le Mans som et av de viktigste og mest prestisjefylte billøpene i verden. Banen er blitt karakterisert som «et eksepsjonell sted av glamour og prestisje.»

Løpet kjøres på en smal bane i gatene i byen Monaco, med mange bakker og krappe svinger og også en tunnel, noe som gjør den til en av de mest krevende banene i Formel 1. Til tross for de relativt lave gjennomsnittshastighetene er det også en farlig bane å konkurrere på.

Det første løpet i 1929 ble organisert av Anthony Noghès med hjelp av «Automobile Club de Monaco», og ble vunnet av William Grover-Williams i en Bugatti. Løpet var i 1936 og -37 en del av Europamesterskapet for Grand Prix-førere, og den inngikk i det første Formel 1-verdensmesterskapet i 1950. Graham Hill var kjent som «Mr Monaco» på grunn av sine fem Monaco-seire på 1960-tallet. Brasilianeren Ayrton Senna har vunnet løpet flere ganger enn noen andre, med seks seire, hvorav fem på rad mellom 1989 og 1993.

Vinnere av Monacos Grand Prix 

Rosa bakgrunn indikerer at løpet ikke var en del av Formel 1-mesterskapet.
Kremfarget bakgrunn indikerer at løpet var en del av det europeiske mesterskapet før andre verdenskrig.

Referanser